म्यानचेस्टर सिटी च्याम्पियन्स लिगको अन्तिम १६ मा
दस खेलाडीमा सीमित म्यानचेस्टर सिटीले मंगलबार कोपनहेगनसँग गोलरहित बराबरी खेलेपछि युरोपेली च्याम्पियन्स लिगको अन्तिम १६ मा प्रवेश गरेको छ । सिटी पेनाल्टीमा गोल गर्न चुकेको थियो भने अर्को उसको एक अर्को गोललाई ‘भार’ ले मान्यता दिएन् ।
काठमाडौँ — दस खेलाडीमा सीमित म्यानचेस्टर सिटीले मंगलबार कोपनहेगनसँग गोलरहित बराबरी खेलेपछि युरोपेली च्याम्पियन्स लिगको अन्तिम १६ मा प्रवेश गरेको छ । सिटी पेनाल्टीमा गोल गर्न चुकेको थियो भने अर्को उसको एक अर्को गोललाई ‘भार’ ले मान्यता दिएन् ।समूह ‘जी’ को अर्को खेलमा सेभियाले बोरुसिया डर्टमुन्डसँग १–१ को बराबरी खेलेपछि पेप ग्वार्डिओलाको सिटी नकआउट चरण पुगेको हो । समूह ‘एफ’ मा डिफेन्डिङ च्याम्पियन रियल म्याड्रिडले साख्तार डोनेस्कसँग १–१ को बराबरी खेल्यो ।यस्तै आरबी लाइपजिगले सेल्टिकलाई २–० ले हरायो । यो हारले सेल्टिक भने प्रतियोगिताबाट बाहिरिएको छ । समूह ‘एच’ मा मकाबी आइफाले युभेन्ट्सलाई २–० ले स्तब्ध पार्‍यो । यसमा दुवै गोल ओमर ओटजिलीले गरे ।यो हारले युभेन्ट्सको नकआउट चरणको यात्रा निकै कठिन भएको छ । समूहको अर्को खेलमा पेरिस सेन्ट जर्मेन (पीएसजी) र बेनफिकाले १–१ को बराबरी खेले । दुवै टिम आठ आठ अंकमा छन् ।समूह ‘ई’ मा चेल्सीले एसी मिलानलाई २–० ले हरायो र सात अंकमा शीर्ष स्थानमा रह्यो । त्यसमा जोर्जिन्हो र पिएरी एमरिक अबामेयाङले एक-एक गोल गरे । समूहको अर्को खेलमा आरबी साल्सबर्ग र डायनामो जागरेबले १–१ को बराबरी खेले । 